
PERSISTE AM AlTiV, SAT-ASOJ ! 


Ondoj de fanatiko k nekompren- 
emo, uraganoj de politika k ekonomia 
reakcio malame ĉirkaŭbruas la mod- 
estan digon, malantaŭ kiu nia organ- 
iza vivo trankvile k celkonscie dis- 
volviĝas. Ofte jam fortaj frapoj 
sukcesis fari breĉon, ŝancelante k 
tremigante eĉ la fundainenton de nia 
komuna verko. Sed ĉiam Ia batalanta 
soldataro ofereme k devokonscie al- 
kuris por ŝtopi la breĉon, ripari la 
digon. Tiujn epokojn de alarmanta 
danĝero nia Asocio venke transdaŭris, 
dank’ al tiu ĉi helpemo k sindonemo 
de niaj amikoj, kiuj profunde estas 
inspiritaj de la supera kvalito de nia 
Asocio k de ĝiaj idealoj. La feraj vicoj 
de la konscia SAT-anaro ankaŭ est- 
onte scios repuŝi la atakojn de mal- 
amika aŭ erarigita flanko, konvinkite 
pri sia pionira tasko en la sfero de la 
esperantista laborista movado. 

Sed la defendo hodiaŭ ne plu oku- 
pas nian tutan forton. SAT havas 
sufiĉe firman radikaron en la kapoj k 
koroj de fidelaj Kamaradoj, por 
relative facile kontraŭstari al ŝtormoj 
k ventegoj. Nenia demagogia k trom- 
pema agitado sukcesos elŝiri ĝin. SAT 
nek «mortas » nek « putras », ĉar 
niaj Kamaradoj vivas. Ni ne timu 
blufon, kia ajn aŭdaca ĝi estu. Ni 
firme fidu al tio, ke en la naturo nur 
la faktoj finfine restos. Ni fidu al niaj 
propraj fortoj, kiuj solaj estas la 
mezurilo por la ŝancoj de nia movado. 
Kaj tiuj ĉi fortoj estas pligrandigeblaj 
laŭ nia volo. Nia volo do estu decida 
por la nova jaro. 

La streĉita situacio en multaj 
landoj, kie la faŝismo ne jam venkis 
k kie la laboristaro luktas ankoraŭ 
kontraŭ la klasmalamiko faŝista, abs- 
orbas multajn fortojn k malfaciligas 
la varbadon por nia afero. Sed ĝuste 
nun, kiam en internacia skalo larĝ- 
fronte la reakcio atakas la sub- 
prematojn, la internacia solidaro estas 
plej necesa. Sin venĝas nun la mal- 
zorgo pri la faktoroj, kiuj helpas la 
intiman interkontaktiĝon de la tut- 
monda laboristaro k inalkovriĝas 
nun la mankoj, kiuj endanĝerigas la 


ekziston de la laborista movado 
entute. 

Ĝuste nun ni devas insisti pri la 
neceso de internacia lingvo k kon- 
vinke rebati la argumenton, ke « por 
tio oni nun ne havas tempon ». Sed 
ne sufiĉas iri kiel apostoloj predik- 
antaj buŝe pri la taŭgeco de esperanto 
al la organizoj. Ni mem devas ankaŭ 
rhontri, ke ni havas tempon por aktive 
kunlabori en tiuj organizoj, kiuj 
havas la taskon defendi sur politika 
k ekonomia kampo la interesojn de Ia 
proleta klaso. Multaj Iaboristaj esper- 
antistoj ekzistas, kiuj opinias plenumi 
sian devon per nura propagando de 
esperanto. Ofte oni aŭdas ilin mal- 
estime paroli pri organizgvidantoj, 
kiuj tute ne volas kompreni la gravon 
de internacia Iingvo. Sed per kiuj agoj 
ili jam montris tiun ĉi gravon ? 

Certe ja ekzistas tiaj gvidantoj, 
kiuj pro personaj motivoj malŝatas 
nian movadon. Bedaŭrinde ! Sed ne 
tiel ni progresas, ĝeneraligante tiujn 
ĉi spertojn k rezignante pri pluaj 
provoj. Plua progreso estos ebla nur 
per tio, ke la pioniroj de flaborista 
esperantismo partoprenos aktive la 
grandan batalon de la Laboristaro k 
provos akiri la simpation de siaj 
kunbatalantoj. Ekipite per nia lingvo, 
ili povas esti modelaj internaciistoj, 
kies ekzemplo vekos la intereson de 
la neesp-istaj klaskonsciuloj k vekos 
la deziron al imito. La praktiko de 
esperanto havas multe pli grandan 
efikon ol la plej bela propaganda 
parolado, kies valoron oni ne bezonas 
maltaksi, sed kies efiko por la daŭro 
certe ne atingos tiun de la praktiko. 

La heredaĵo de antaŭaj pioniroj 
multe faciligas al ni tiun laboron, ĉar 
jam ekzistas atentinda nombro da 
lab. esperantistoj. Unuigi tiujn, estas 
unu el niaj gravaj taskoj. Ni devas 
energie elpaŝi al la vasta Esperantio, 
por revarbi tiujn malnovajn ainikojn, 
kiuj laciĝis k rezignis pro la malrapida 
progreso de nia ideo, aŭ kiuj forlasis 
la movadon pro la naŭza interna 
batalo. Ni devas alkonduki novajn 
amikojn, klaskonsciigi la neŭtralem- 


ajn proletojn erarvagantajn en divers- 
specaj burĝaj organizoj k malfermi 
niajn vicojn al ĉiuj sinceraj amikoj de 
la emancipa movado de la subprem- 
ata klaso. Nia organizo neniun mal- 
akceptas, kiu deklaras sin preta 
batali por la celoj de la Asocio. Tiel 
ni havas larĝan bazon, for de ĉiu 
sektemo, por kolekti en la kadro de 
SAT ĉiujn liberemajn defendantojn 
de homaj digno k rajto. 

SAT ne estas detruebla. Vane oni 
provas k provos ĝin ruinigi. En land- 
oj, kie la esperanta movado ekfloris 
mirinde, Ia Laboristaj esp. propag- 
andaj organizoj estas amike ligitaj 
al SAT. Dank’ al kontrakto kun 
Nederlanda Federacio Laborisl-Esper- 
anlisla, SAT sendas preskaŭ 3.000 
ekzemplerojn de « S-ulo » ĉiumonate 
al Nederlandlingvio sola. Ni ĉiam 
restas pretaj fari similajn aranĝojn 
kun aliaj LEA-oj. Sur tiu ĉi vojo ni 
kontinuu. En multaj lokoj, kie la 
SAT-movado sekve de la skismo est- 
ingiĝis, novaj pioniroj ekaperis k kreis 
esperplenan kernon da membroj. La 
entuziasma tono de iliaj leteroj donas 
al ni la konvinkon, ke ili en la laboro 
persistos, k post nelonga tempo 
fruktoj maturiĝos. Nia plene sukcesa 
kongreso en Hispanio, kies signifon 
niaj alitendencaj amikoj envie klop- 
odas etigi, ne povas doni al ni nun- 
tempe vere alnindan rikolton, ĉar la 
faŝismo metis sian krudan manon sur 
la fervorajn grupojn. Sed en la koroj 
de niaj tieaj K-doj ne estingiĝos la 
fiamo k en pli oportuna tempo ĝi 
reekbrilos hele. Eĉ en faŝistaj Iandoj 
nia movado ne mortis. Malgraŭ la 
danĝero, multaj K-oj restas en intima 
kontakto kun ni. 

Konvinkite pri la firma fundamento 
k la altvalora celo de SAT ni eniras la 
novan jaron. Per freŝaj fortoj ni 
ataku nian taskon, por ke la Kongreso 
en Parizo malfermu ĉies okulojn 
ankoraŭ fermitajn : 

SAT VIVAS ! 

//. p. 

CE LA LABORISTAJ ESPERANTO-ASOCIOJ 


Cu paŝi al unueco kun I. P. E. ? 

Car supra demando estis pridiskut- 
ata sufiĉe vigle dum la lasta kongreso 
de SAT, la SAT-rondo el Herstal k 
ĉirkaiiaĵo (valona Belgio), pripensinte 
la proponojn prezentitajn al la Kon- 
greso, decidis konigi siajn sperton k 
opinion pri tio. 

Evidente, ĉiu SAT-ano aspiras al, 
unueco, sed sukceso estas ebla nur 
se nepraj kondiĉoj estas plenumitaj. 
Relegu sur p. 9 de la Protokolo, kion 
diris K-doj Paris k Menpentiano. 
Tute ne utilas, skribe akordiĝi, se 
praktike iu volas nur ruzi. 

En nia regiono ni spertas, ke nun 
la okazaĵoj malfavoras al sincera kun- 
agado. 

En la jaro 1931 fondiĝis ; inter la 
lab. esperantistoj de la limregionoj 
de Belgio, Holando k Germanio 
Kooperado, kies celo estis « propag- 
ando por esp-o per aranĝado de 
unuecaj kongresoj ». Gin partoprenis 
SAT-anoj, IPE-anoj k Federacianoj 
(Ned. LEA k FEO). La IPE-anoj k 
ties simpatiantoj tiam diris, ke ili ne 
volas kontraŭbatali SAT nek la 
Federaciojn, — tamen ili faris tion. 
Kiel ? Fondinte novan landan asocion 
en Lieĝo k ĉirkaŭaĵo, ili eksigis el la 
kooperado la grupon de Herstal, tial 
ke ĉi tiu volis resti fidela al FEO 
(LEA por franclingvaj regionoj). 
Poste, kelkaj novaj esp-istoj en H. 
estis akceptataj kiel gastoj en la 
Kooperado, ĉar ili subiĝis al la influo 
de IPE. 

Unu el la IPE-simpatiantoj — 
eks-SAT-ano 18.120 — eĉ aliĝis al 
SAT, pagante nur UNU trimonatan 
kotizon, por aperigi sian nomon en la 
.larlibro k tiele inside trompi la 
federacianojn ali- k samlandajn. En 
feb. 1934 okazis en nia regiono 
«esperanta tago», aranĝita de la 
IPE-anoj k simpatiantoj, por kiu ili 
propagandis eĉ en la plej burĝa 
gazeto de la urbo. Dum tiu «tago » 
okazis nur atakoj kalumniaj kontraŭ 
SAT k FEO, k estis akceptata 
rezolucio, sendota al regionaj social- 
istoj-sindikatestroj, kies gazeton util- 


igas FEO por sia propagando. En tiu 
rezolucio oni asertis, ke SAT k FEO 
estas komunistaj organizoj, k.s. ĉin 
subskribis la supre nomita eks-SAT- 
ano 18.120, kiu aliĝis al nia Asocio 
(ne per la loka peranto) en januaro 1934. 

IĈonsiderante, ke de du jaroj ni 
ordinare spertas tiajn agojn de la 
skismuloj, k ke alie similaj faktoj 
estas konstateblaj, ni opinias, ke la 
tempo ne ankoraŭ venis por sincera 
k efika kunlaborado kun la skismig- 
intoj. Ni tamen sopiras, ke ĝi alvenu. 

Jc la nomo de-la SAT-rondo cl HersLal 
k ĉirkaŭa/o : Tusino /17/768). 

Kursgvidanta Praktiko 

La subskribinto de ĉi tiu artikoleto 
starigas gravan demandon al ĉiuj 
legantoj : La Nederlanda LEA organ- 
izis unuafoje tielnomatan «Verda 
Monato»n (la monato antaŭ komenco 
de la jaraj kursoj). La tutlanda rez- 
ulto ne estas ankoraŭ konata ; tamen 
la sukceso, ekzemple, en Suda Hol- 
ando estas konsiderinda. En la Roler- 
dama dislriklo (9 sekcioj) estis dis- 
donitaj 40.000 flugfolioj, venditaj 
2812 broŝuroj, 2010 propagandaj gaz- 
etoj, enskribitaj 1446 kursanoj en 
37 kursoj. Nun restas la tasko kont- 
entige sukcesigi la kursojn. Kaj jen 
la demando : Cu estas dezirinde, ke 
ne-klaskonsciaj, etburĝaj personoj 
enskribiĝu ĉe ni, kiuj venas al ni pro 
la malforta propagando de neŭtral- 
uloj ? Cu ni devas rabi al ili la eblon 
lerni esp-on ĉe ni ? Laŭ mi ne. 
Instruante esp-on, ni agu laŭ Zamen- 
hofa deziro, t.e. ke ĉiuj homoj inter- 
fratiĝu ; sekve, gvidante kursojn, ni 
ne relieligu nian starpunkton pri 
politiko. Cu mi pravas ? 

Alia punkto : Cu taŭgas, ke unu 
persono gvidas kurson kun 100 anoj ? 
Laŭ mia opinio tio estas absurda; 
tamen en nia urbo tio okazas, kvan- 
kain kursgvidantoj ne mankas. La 
kontraŭ-argumento de l’instru-anto 
k -isto estas, ke estas pli facile 
instrui 100 plenaĝulojn ol ekz. 43 
infanojn en lerneja klaso... 

/>. Bourguignofi (I8.1(‘>3). 


KVANTO AU KVALITO? 

En n-o 25 de oktobro n.j. de 
«Sur Posteno » eks-SAT-ano Bubu 
(Boubou) parolas pri la ekzisto de 
25.000organizitajprolet-esperantistoj, 
inter kiuj 14.01)0 estus IPE-anoj ! 
'fiuj ciferoj celas ilustri la malforton 
de S.AT k samtempe pruvi la amasan 
karakteron de IPE, kies anoj tiom 
impete inundis la konferenc-urbon 
Lille ! Sed sur kiuj kalkuloj baziĝas 
lia unua cifero ? Cu sur la nombro de 


; la venditaj lernolibroj, kies aĉetintoj 
! per tio senpere fariĝis prolet-esper- 
antistoj ? Eble. Sed, rilate al la dua 
cifero, ni provu analizi ĝin laŭ jena 
kalkul-sistemo de ĝia «inventinto » : 

Li akceptis rondcifere 7.000 por 
Sovetio (kie laŭ ĉiuj de ni akiritaj 
sciigoj, jam depost la malperineso de 
SAT k ĝiaj organoj, la situacio de 
l’esp. grupoj estas ĉio alia ol brila). 
Restas 7.000 por la cetera mondo; 
7.000, post la faŝistiĝo de Germanio k 
aliaj landoj, en kiuj la proleta esp. 


movado havas neniajn organiz-dis- 
volvajn eblojn. 

Kiel klarigi tiun nombron, se oni 
krome konsideras, ke en la landoj. 
kie iom prosperas la lab. esp. movado. 
kiel en Nederlando k Svedio, la LEA- 
oj k ĝiaj anoj varbas ĝuste por SAT 
k al ĝi aliĝas ? Nu, ekzistas tamen ia 
klarigo por tiu miraklo : ,Ja IPE! 
fieras havi en siaj vicoj G.L.E.A., 
t.e. la germana organizo, kiu povas 
viveti, kiel kompreneble, nur neleĝ- 
ece post la venko de Hitler — aŭ ĉu 
la gvidantoj de IPE volas aserti, ke 
neleĝeca k nekontrolebla « movado », 
kiu apenaŭ havas ŝancojn povi pro- 
pagandi k aranĝi kursojn, estas nome- 
bla amasa ? IPE parolas pri Bulgara 
LEA, pri Cina LEA, pri greka sekcio, 
organizata k gvidata el karceroj (!?!), 
sed kioman pocenton el 7.000 meir- 
broj do povas liveri tiuj sekcioj ? 

La nombro 14.000 restas enigmo; 
multe pli konkreta aspektas la cifero 
73. Ja tia estis la nombro da parto- 
prenantoj konfesita de la oficiala 
organo mem, ĉe la nunjara konfereruo 
de IPE en Lille. Jen konkreta cifero, 
kiu tamen ne parolas pri forto... Mi 
ne insistas. 

Avertante kontraŭ la blufemulnj 
k fantaziuloj, mi prolitas la okazon 
por refoje atentigi pri la avantaĝoj 
de la organiz-sistemo de SAT kompare 
kun tiu de la Internacioj kun iha 
aŭtomata kolektiv-aliĝo, eĉ ne senf- 
ata de la unuopa ano. Facile estas 
moki aŭ bedaŭri (laŭ la sintero 
simpatia aŭ malamika) la relative 
negrandan membrokvanton de !a 
SAT-anaro k facile estas kontraŭstar- 
igi, kvazaŭ por komparo, impresnn 
ciferon kun pluraj nuloj ĉe la fino. 
Sed oni vidu ankaŭ, ke tiu mull- 
nula cifero estas absolute nepruvehla 
agitaĵo, dum la metnbrokvanlo ĉe S/1 / 
eslas kontrolebla per la Jarlibro ĉiu- 
jare eldonata de la Asocio (almenaŭ 
koncerne la regionojn, en kiuj SA'l 
havas liberan ekzistorajton ; ne est asj 
nia kulpo, se por la aliaj ni ne povas 
komuniki detalojn). 

Ni mem estas la lastaj por diri, ke 
nin kontentigas la nuna stato de la 
membraro — kvankam ĝi estas facik 
komprenebla per la konfuza politi <a 
situacio k la ekonomia krizo, per la 
fortranĉo de la antaŭe fortikaj brun-l 
ĉoj en Hitlerio, Sovetio k en mullaj 
diktatorecaj landoj. Sed ni almenau 
povas diri trankvile, sen bezoni tinu 
esti kontraŭdirataj, ke ni scias la 
altan kvaliton , la grandon de kons> i- 
eco, de nia rnembraro. I 

Ni scias, ke la SAT-anoj per >i a 
individua aliĝo esprimas sian tuU 
personan volon aparteni al nia organ- 

Pagu akurale vian kotizon I Nur pagintoj; 
ricevos la novan Jarlibron (sendotan kuo| 
febr. “ S-ulo ”) I 

izo k akcepti ĝian Statuton. Senpere 
ili aliĝas, sen la interveno de landa 
organizo, k la Ioka peranto faciligas 
nur la teknikan procedon : montrans- 
pago, transsendo de aliĝilo, ktp. 
Senpere ili ricevas Jarlibron k karton, 
senpere ili rajtas ĝui la servojn de la 
Asocio. Nenia aŭtomata, meĥanika 
aliĝo, kiel ĉe la Internacioj, kie nura 
membreco al loka esp. grupo sufiĉas 
por formale esti membro de Inter- 
nacio. Formale, jes; same kiel ĉe la 
internaciaj asocioj el^ malsamling- 
vanoj, sed ne reale ! Car reale, laŭ- 
falde oni ne povas nomi sin jam kon- 
scia prolet-esperantisto, estante ano 
de loka esp. grupo, kies taskoj estas 
esence lokaj : propagandaj, instruaj. 
Ne, nur per la rekta kontakto de 
membro al membro sur tutmonda 
bazo povas viviĝi la lingvo esperanto 
en la buŝoj de proletoj. Kaj tiun 
rektan, vivantan kontakton kreas k 
flegas SAT, starigita laŭ sennaciecaj 
organizp r incipoj. 

Por !;e ne restu malklaro, mi ripe- 
tas : En kia ajn lando, kie SAT’ havas 
ekzisteblojn k povas disvastiĝi, la 
varbado k aliĝo al nia organizo estas 
ahsolute individua, persona afero, 
ankaŭ en Nederlando, — ĉar la livero 
de « S-ulo » al ĉiuj LEA-anoj en tiu 
teritorio ne rilatas la tute libervolan 
membriĝon al SAT. 

Ni do scias pri la grado de I kvalito 
de niaj membroj, k pri tio ni havas 
multajn palpeblajn atestojn, inter 
kiuj la fideleco tra longaj jaroj de 
batalo k de penado de solida kerno 
el Gekamaradoj en ĉiuj por SAT’ 
prikultureblaj regionoj. 

Sed ĉu tiu zorgema atento pri la 
bona kvalito de la membraro en SAT’ 
igas nin forgesi pri la pli malproksima 
celo fari el nia organizo ankaŭ laŭ- 
kvanle atentindan grupiĝon? Ni estus 
sektemuloj sen sento pri realo, se ni 
malatentus la kreskigon de la mem- 
braro, pro tio ke ni ne ankoraŭ konsid- 
eras definitive prizorgitaj lingve k 
kulture la ĝisnunan anaron. Kaj jarn 
pro praktikaj konsideroj tia sektemo 
ne trovas lokon en niaj pensoj : 

Ju pli multnombra la membraro, 
des pli granda evidente la financa 
povo, des pli malalta la pagokondiĉo 
pri aliĝo. Kaj ju pli da legantoj de 
niaj gazetoj, des pli disvastigataj 
niaj semoj, des pli riĉa en estontaj 
jaroj la rikolto... 

Ce la fino mi do vokas : Ne estu la 
alternativo : Granda kvanto AO Alta 
kvalilo, sed la devizo : Granda kvanto 
KAJ alla kvalito ! 

N. n. 

La 15-an Kongreson en Parizo 

(3/7. aŭgusto 1935) 

oni aliĝas senpere ĉe la Sidejo de SAT. 

Kotizo : 20 fr. fr. aŭ egalvaloro 
(2 guld., 10 pes. ktp). 


Publika teatroprezentado 
en esperanto 

Profesiaj akloroj en Golenburgo 

mirigas la publikon per belsona 

scenlingvo 

S-ro Mahnquist, kiu nuntempe 
reĝisoras ĉe la ĉi-aŭtune inaŭgurita 
nova urba teatro en Gotenburgo, kie 
li ĝuas kiel reĝisoro vastan famon. 
jam montris, ke lia juĝo pri k intereso 
por esp-o ne estis nura llatajo. 

La pruvo okazis dimanĉon, la 
25-an de nov., kiam la de li starigita 
k gvidata «Sveda drama teatro- 
trupo » en Folklealern en Gotenburgo 
kunlabore kun la urbaj esp.-kluboj 
prezentis en esperanto publike Ia 
komedion cle Aŭgusto Strindberg : 
« Ludi per 1 la fajro »antaŭ 300 person- 
oj, grandparte esp-istoj, sed ankaŭ 
teatr-entuziasmuloj, kritikistoj, ĵurn- 
alistoj k.a. 

Kian akcepton havos tiu unika 
prezentado ĉe la ekstreme kritika 
tribunalo, kia estas ekz. la gazetoj, 
precipe kiam temas pri esp-o ? — 
sin demandis la esp-istoj. Eble kon- 
vena okazo por la sensacisoifaj gazetoj 
elbuŝigi la konatajn banalaĵojn pri 
« slango », « vulgarlingvo », « artefar- 
itaĵo » k.s. Sed la malo okazis. Solene 
k inde la prezentado pasis; la publiko 
entuziasmiĝinta rekompencis per for- 
ta aplaŭdo k — floroj al la ĉefrolinto. 
La malnovaj esp-istoj ĝuis k fieris 
pro sia lingvo, la novuloj, eble imag- 
antaj esp-on iom rigida, ekmiris pro 
la eleganto k belsono de tiu lingvo. 
La juĝo estis unuanima. 

La kritiko de la urba gazetaro ne 
estas unueca en ĉio, ekz. pri la ak- 
toroj, sed en unu rilato, nome pri la 
lingvo , la priskriboj estas samsencaj. 
Kaj ĉar ĝuste tiu flanko de la afero 
nin pleje interesas, mi ĉerpas pri tio 
kelkajn dirojn. 

Goteborgs-Tidningen skribis i.a. : 
« ... La sukceso estis nekontestebla. 
La esp-a Iingvo sonis bele de la 
scenejo k estis interese aŭskulti, eĉ 
se oni devis senti sin kiel nescia 
fremdulo... » 

Ny Tid : « ... Tio estas evidenta, ke 
esp-o estas bela lingvo por la scenejo ; 
ĝi sonas nature k neniel ajn kiel 
artefaritaĵo. La prezentado donis 
amuzon ankaŭ al neesp-isto ». 

Handels-Tidningen : «... La teatro 
estis multnombre vizitata de laŭ- 
ŝajne tre esperantoscia publiko.... Oni 
konstatis, ke Eva Lagerstrom prez- 
entis la 24-jaran bofilinon per granda 
porcio da temperamento. ŝi faris 
respondojn, kiuj ŝajnis aŭtentikaj. » 

Gdieborgs-Poslen: «... La publiko, 
grandparte scianta la lingvon — kiu 

1 • Kun la rajro •, kicl tliras la aliŝo, eslas 
gramalika eraro. — Red. 


nuntempe signifas grandajn faktajn 
avantaĝojn — estis multnombra k 
esprimis malkaŝe sian laŭdon ... La 
laiko devas kontentiĝi per Ia konstato, 
ke estas sendube facile prezenti te- 
atron en esp-o... » 

Goleborgs Alorgonposl: « ... Montr- 
iĝis, ke la artefarita lingvo sonas tre 
klare k bele de la scenejo k ke ĝi 
tre facile adaptiĝas al la dramaj 
akcentoj de tiel komika kiel patosa 
naturo... » 

Kiel vidiĝas el tiuj citoj, la prijuĝo 
de la gazetoj estis ekstreme favora. A1 
tiu neatendita rekono eble kontribuas 
tio, ke s-ro Malmquist ĝuas la famon 
kiel reĝisoro unuaranga. Se tiel estus, 
ni havas specialan kaŭzon ĝoji, vid- 
ante ke la «Sveda drama teatro- 
trupo » sub lia eminenta gvido mon- 
tris ne nur momentan intereson por 
esp-o. En gazetintervjuoj s-ro M. mal- 
kaŝis, ke li serioze nutras grandstilajn 
planojn pri la utiligo de esp-o sur la 
teatra kampo. 

La prezentado en Gotenburgo estis 
unika paŝo, sed espereble ne la sola 
en sia speco, ĉar — kiu scias — eble 
kun ĝi malfermiĝas perspektivoj de 
laborkampo, sur kiu nia afero ren- 
kontos sorton de decida signifo. 

E . Ekslrom. 


La kapo de Januso en 
• La Socialisto * 

La Internacio de Socialistaj Esper- 
antistoj (ISE), kiu interligas parton 
de la socialistaj esp-istoj, ĉu forlas- 
intaj SAT, ĉu neniam sin organizintaj, 
denove eldonas monatan revuon « La 
Socialisto», kies ĉefredaktoro estas 
F. Ŝamar (Chamarre). Kiel neevit- 
eble, la unua n-o estis bona okazo por 
piedfrapi la malamatan SAT per 
malica atako sub la marko « Iom pli 
da vero ». 

En la n-o 417 de «S-ulo» ni 
publikigis nekrologon al nia K-do 
F. Seidl, dirantan i.a., ke li realiĝis 
al SAT post la venko de 1’ faŝismo en 
Aŭstrio. La ĉefredaktoro ŝamar « es- 
ploris » tion k kiel rezulton li konigis 
al siaj legantoj : 

« La sata gazeto celis, en perfhla nekrologo, 
elmontri al siaj legantoj, ke K-do Seidl « reali- 
ĝis » al SAT... K-do Seidl ne realiĝis al SAT, li 
ĉiam restis ĝis sia morto, en intima kontakto 
kun la eksteraŭstriaj organoj de I.S.K. «... * 

Estas klare, ke ni ne lasis sen- 
responda tiun ĉi insidon. Por eviti 
larĝan disputon en ambaŭflankaj gaz- 
etoj, ni sendis leteron al la ĉefredakt- 
oro F. Ŝamar kun ekzakta kopio de 
la koncerna letero de K-do F. Seidl, 
datita de 8. II 1.34. La originalan 
dokumenton povas ĉiu ekzameni, kiu 
faras al si la penon iri al la SAT- 
sidejo. La koncerna alineo tekstas 
jene : 

«... Mi ne uolas prisilenli y ke oni malkonsilis 
al mi aniĝi, kio povus esti danĝeru en ta nunaj 
cirkonstancoj. Tamen — au tial mi semias 
mian aliĝilon ... • 

Se la mano de nia morta K-do 
Seidl ankoraŭ havus aŭtoritaton, 
tiam la diskuto pri tiu ĉi afero devus 
esti fermita. Sed ne tiel en «La 
Socialisto», kies ĉefredaktoro estas 
F. ŝamar. Anstataŭ konigi tiun ĉi 
fakton de la libere esprimita volo de 
K-do Seidl en la sekvanta n-o de 
«L.S. », la ĉefredaktoro Ŝamar pli- 
grandigis la kalibron de sia insult- 
kapablo k nomis nin « fantaziuloj » 
k « mensoguloj ». Laŭvorte li skribas : 

«•$-4 7’ prelendas, ke vere K-do Seidl realiĝis ; 
lamen, inter du cerligoj: tiu de fanlaziuloj, k 
tiu de kara edzino, kiu miris pri iuj aserloj k 
faktoj — ni tute ne hezitas: ni tuj kredas la 
edzinon. • 

Tia estas do la metodo de la ĉefred- 
aktoro F. ŝamar. Kial K-do Klatil 
ne metis sub la okulojn de la ĉef- 
redaktoro ŝamar sian bonan artik- 
olon, titolitan « Nia Tasko » k tute 
akcepteblan kiel bazon de kamarad- 
eca diskuto ? Aŭ ĉu la ĉefredaktoro 
konsideras tiun artikolon kiel ne- 
atentindan babiladon ? 

Por montri nian « burĝecon », li 
menciis, ke ni aludis pri leĝo — leĝo, 
kiu celas frapi mensogulojn, do leĝo 
vere bona, — k li diris plue : 

■ A7 rememoras, lce ili uzis sarnan procedon 
konlraŭ In komunistoj — k nur sukcesis ridindigi 
sin. • 

Eta vakuo en la memoro de la 
ĉefredaktoro F. ŝamar. Ciuj niaj 
K-doj scias, ke Ia komunista presejo 
en Leipzig apelaciis al la burĝa 
ekzekutisto por pagdevigi SAT, esper- 
ante bankrotigi ĝin. Pro la reteno de 
mono en Moskvo niaj ŝuldoj kreskis 
konsiderinde en tiu komunista pres- 
ejo. Konfiskante Ia monon de SAT k 
samtempe per helpo de burĝaj pag- 
leĝoj devigante SAT al tuja pago, — 
tiel oni esperis atingi Ia bankroton 
evititan nur per la helpopreta ofer- 
emo de kelkaj SAT-anoj. Kaj la ĉef- 
redaktoro de «L.S.» senskrupule 
inversigas la rolojn. «Ventro antaŭ 
ĉio » — li diras, por karakterizi la 
SAT-gvidantojn, kiuj insistas pri la 
mono de SAT nur por ŝtopi siajn 
stomakojn... Kia malnobleco de la 
penso ! Kia malalta nivelo de diskuto ! 
Kia rnalico, disvastigi helpe de social- 
ista gazeto fifamon pri la estraro de 
alia laborista organizo sen nomi iun 
personon, nek citi iun fakton ! 

La diskuto ĉesas sur tia nivelo. 
Kamaradoj ne starigas sin sur tia 
bazo. La ĉefredaktoro de « La Social- 
isto », F. ŝamar, estas karakterizita 
k la K-doj de ISE k de SAT juĝu 
mein pri lia redaktorkapablo. 


Komunikoj de la 

1. Necesa Klarigo 

• * < 

K-do Aarse protestis kontraŭ la 
decido de la Soc-a Fr., ke ĝi akceptos 
nur anojn de la '2-a lnt-o kiel mem- 
brojn. Tiu protesto estas tute prava 
— k samtempe tute malprava. 

Tule prava je sekvanta vidpunklo: 
ne ĉiuj socialistaj anoj de SAT k de 
LEA-oj estas membroj de la 2-a 
Internacio ; pro plej diversaj kaŭzoj 
(malaprobo al la taktiko — aŭ 
organizprincipo — ĉu de 1’2-a Int-o 
ĝenerale, ĉu de la koncerna landa 
sekcio; prefero por alia socialista 
partio ; neekzisto eĉ de sekcio de la 
2-a Int-o en siaj lando aŭ regiono, 
ktp) multaj sinceraj, sindonemaj soci- 
alistoj restas ekster la vicoj de la 
2-a Int-o ; k estas ne nur eble, sed 
dezirinde, ke ili kunlaboru kun ties 
anoj al la ĝenerala porsocialisma 
laboro sur la esperanta kampo (ekz-e 
al traduko k presigo de verkoj pri 
socialismo). 

Pro tio necesas, ke kunlaboro eslu 
organizala inler ĉiuj soc-aj SAT- k 
LEA-anoj senesceple. 

Sed alifianke, estas evidente, ke 
nur regulaj anoj de iu organizo povas 
plej eflke organizi en ĝi la necesan 
por- k per-esp-an laboron; k do 
necesas, ke la nekontesteble plimultaj 
soc-aj esperantistoj, kiuj apartenas 
al la 2-a Int-o, konsistigu inter si 
regulan frakcion, al kiu apartenu nur 
membroj de la 2-a Int-o. La kadron 
de tiu fralccio el nur 2-a-1nlernacianoj 
la K-doj en Valencio klare difinis, k 
tilolis « Soc-isla Frakcio », ĉar neniu 
alia nomo taŭgas. 

KAJ NUN ? Tute simple : La 
K-doj apartenantaj al la aliaj social- 
istaj organizoj devas siaflanke (se 
tio utitas por nia esp. movado k por 
iliaj organizoj) frakcie organiziĝi, ĉar 
evidente nur ili povas — k devas — 
agadi en siaj medioj respektivaj. Ĉiuj 
soc-istoj, la 2-a-Int-anoj k la ne- 
organiziĝintaj soc-oj, devos organizi 
komunan kunlaboron okaze de la 
venonta SAT-kongreso. 

Atendante tiun kongreson, rni petas 
ĉiujn soc-ajn K-dojn senesceple, ke ili 
respondu al ĉi-apudaj alvokoj, por 
ebligi al mi prepari Ia organizon kun 
ili de frata kuntaboro de ĉiuj social- 
istoj en nia laborisl-esp-ista movado. 


ESPERANTA KVARTETLUDO 

de Onklo Vilhelmo 

Tre amuzn k sanitempe instrua ludo, kiu 
hclpas j aroliiri !n Icrnantojn en esp-o. 

Prezo (ufrankite) : 0.70 /;*. /r. 

SAT, 07, avcn. Gumbcltu , Paris 20. 


Socialista Frakcio 

2. Gravaj Alvokoj 

La partoprenintoj de la frakcia 
kunveno en Valencio unuanime petis, 
ke mi akceptu la sekretariecon de la 
Frakcio; mi rifuzis, pro diversaj 
kaŭzoj, k estis decidate, ke alvoko 
pri kandidatiĝoj aperu en « S-uIo ». 

Lar denove neniu kandidatis, k ĉar 
necesas, ke nia Frakcio nepre luj 
daŭrigu k plivastigu sian agadon, mi 
provizore akceptas zorgi pri la gvid- 
ado de la Frakcio, kun la ĉefa celo : 
preparo, ĝis la Pariza frakcia kun- 
veno, de forta Frakcio havonta ... alian 
sekretarion ol mi mem —k eĉ plur- 
membran estraron en unu loko. 

Ĉar nur malgranda parto el la 
K-doj interesiĝantaj al nia Frakcio 
respondis al la antaŭa alvoko, mi do 
denove alvokas : 

Nia Frakcio bezonas: 

• 

Vian adreson, por eventuale skribi 
al vi : vi do sciigu ĝin, notante, al 
kiuj organizoj vi apartenas (partio, 
junularo, ktp.). 

Vian helpon, por la poresp-a laboro 
en socialistaj organizoj, k por la 
peresp-a socialisma laboro (redakto de 
nia frakcia angulo en «S-ulo», la 
aperigo de informilo oficiala de Ia 
frakcio, traduko de artikoloj, broŝ- 
uroj, libroj en esp-on, ktp.). Vi do 
bonvolu skribi, kion vi inlencas fari 
liurilale, k viajn sugestojn. 

Vian... monsubtenon ! ĉar sen mo- 
no nenio povus esti farata. Monor. 
vi do sendu (eventuale kolektu !) por 
la eldono de cirkuleroj, de informilo. 
por la afrankelspezoj, ktp. Vi sendu 
ĝin nepre okaze de pago de via kotizo 
al SAT, kiu lasta transdonos. 

ĉefe petata estas la kandidateco de 
helpsekretario, de landaj delegitoj, de 
kontrolkomisionanoj... 

Vi nepre luj respondu ! 

A. Pdris, 6, villa Sabot, Malakoff. 
Seine (Francio). Poŝtĉekkonto : Paris. 
1089-24. 

Malgraŭ la kriza epoko SAT eldonas 

tute rcgule lu Ko-paĝan, iluslritan, ĉiu- 
, monatan i 

Sennacieca Revuo 

en sama formato kiel « Sennaciulo *. 

El la cnhavo de la deccmbru kajero: 

Vojaĝo tra Ilalio. — La situacio en 

Jajianio, en Britio, en Brazilio, kt|>, kc. 

i Intervjuo de la dana proletverkisto 

M. Andersen-NeksO speciale verkita por 

« Senn. Bevuo ». — Cirava literatura 
i parto. | 

1 1 Jarabono : 25 fr. fr. I nuopa n-o : 

2.25 fr. fr. 

SAT , f*>7, avenue Gambetta , Paris 20. , 


//. P. 

Tra la Esperanta Gazetaro 

Esperanlisla realismo. 

La Suda Stelo distingi£as de multaj aliaj 
burĝaj esp.-gazetoj, ekz. de The Drilish Esperan- 
tisl, per zorgema esploro <le la esperantistaj 
problemoj k per sentima malkovro de la inankoj 
k faktoj. Ni ne konsentas tre ofte kun tiuj 
artikoloj, sed ni kontente konstatas, ke oni 
almenaŭ parolas pri la problemoj. 

En n-ro 9-10 de novembro ĝi malkaŝe parolas 
pri la vera stato de la esperanta movado k 
konkludas, ke ni ankoraŭ estas tre, tre mal- 
proksimaj de lu ĝenerala uzado de esp-o kiel 
internacia lingvo. La nombro de homoj, paro- 
lantaj (ne balbutantaj !) esp-on, estas tro mal- 
granda por instigi sonlilman industrion al 
kreado <Ie esp.-fllmoj. La literaturo, kvankam 
riĉa, ne kontentigas la spiritajn bezonojn de 
rmoderna homo. La kaŭzo de tio estas, ke oni 
ne havas literaturon proksiman al la vivo. 
Estas necesa literaturo kun socia enhavo. Krome 
ni laboru intense sur scienca kampo. 

Konsentite. Sed literaturo kun socia enhavo 
neprigas klaran pozicion, ĉu per aŭ kontraŭ 
la aktualan soci-staton. Kaj por tio oni forlasus 
la neŭtralan kampon. Tial la piej multaj burĝaj 
esp. gazetoj estas tiom enuigaj. 

//. P. 

Kuninstruado ambaŭseksa. 

En Lingvo Ĵnternacia (Ateno), aŭg.-okt., 
A. Siamaliadis okupas sin en frunt-artikolo 
pri la problemo de kuninstruado pri esp-o al 
ambaŭseksaj lernantoj. AntaŬ 8 jaroj tiu emi- 
nenta gramatikisto en sia « Nova Gramatika 
Libro » senrezerve rekomendis la ambaŭseksan 
kuninstruadon (kion ni socialistoj ja ankaŭ 
akceptas kiel entenatan en la nova sociordo !), 
k li rikoltis pro tio severan malaprobon de 
nederlanda pastro, kiu deziris utiligi la libron en 
holanda lernejo. 

S-ro Stamatiadis miris tiulempe pri la pastra 
sinteno, k li citas jenan modelan ekzemplon el 
la antikveco : « En la antikveco ĉe la Helenoj, 
por la harmonia disvolvo de la korpaj k spiritaj 
fortoj k por la fortigo de la nerva sistemo de la 
tiama junularo estis aplikataj libeiaj ĉiutagaj 
rilatoj inter reprezentantoj de ambaŭ seksoj. 
Tiu sistemo, kiu dum la gimnastikado entenis 
eĉ luktadon inter junuloj k junulinoj, estis 
aplikata laŭkutime sen la plej malgranda mis- 
kompreno, scn la plej eta deflankiĝo de la vojo 
de la honesteco k rektanimeco. Sed kun la paso 
de la tempo la tiamaj kutimoj... ŝanĝiĝis k 
kuninstruado iom-post-iome malaperis... » 

S-ro Stamatiadis vualas la veran kaŭzon de 
tiu ŝanĝo de moralo : ĝi kuŝas ĝuste en la mal- 
hona influo de la Kristana Eklezio, kies unu 
reprezentanto ja ne « povis rekomendi lian 
verkon • pro la nomita ĉapitro pri kuninstruado 
ambaŭseksa, — « k nur pro tio », akcentis lia 
pastra moŝto. 

Hodiaŭ, post 8 jaroj, S-ro Stamatiadis mem 
malflrmiĝis pri sia antaŭa pli ideala koncepto, 
k li skribas hezite : « ... koncerne la... Publikajn 
Lernejojn estus eble pli bone, se la esp-instruado 
fariĝus aparte por ĉiu sekso k tio kompreneble 
ĝis kiam la homaro, kiu ŝanĝiĝis altgrade en la 
postmilita tempo, revenos denove al la rekta 
vojo k al la ĝusta direkto de moraleco. » 

N. D. 

Malapcris simpatia gazeto. 

ĵm Suda i<ruco , kiu ajieris dum multaj jaroj 
tute regule en Aŭstralio, devis ĉesigi sian ajtera- 
don. Tio estas vera perdo por la esp. movado, 
ĉar, kiel ni jam konstatis ĉi-loke, la gazeto estis 
plenigita de sana idealismo, k restis konsekvence 
pacisma ankaŭ en tiu ĉi barbare naciisma 
periodo, kiun ni travivas. 

Ln lio eslas J J rolela Espcranlo-1<orespondado ? 

En « Sur Posteno » n-o 25 ia legantoj estas 
tiel informalaj : « UEA, GEA k Heroldo en 
Lermanio tute faŝistiĝis, sed la proceso, kiu 
daŭris ĝis mezo de tiu ĉi jaro nun donis precizan 


pruvon. GEA (Germana Esperanto-Asocio) 
malaperiSj fondiĝis NGEA (Nova Germana Esp.- 
Asocio)... » 

Nur povas esti la fantomoj de la mortintoj, 
kiuj sendis al ni la dudekjiaĝan novembran 
n-on de « Germana Esperantisto *, oficiala 
organo de GEA, en kiu Ia GEA-gvidanto, 
certe el transtera regiono, ankoraŭ sendas 
komunikojn al siaj subuloj-membroj. 

Ekscesulo ... ? 

« Ĵleroldo » publikigas jenan anoncon de arja 
heroo: « Germana mondvojaĝinto, 23 -jara, blon- 
da, parolas ses lingvojn, serĉas koresp-adon kun 
1. nordaj fraŭlinoj , 2. faŝistoj de la tuta numdo ... » 

ĉu matura por 30. junio ? 

H. P. 

• o 

K-do Lanti petis nin publikigi , ke « Oomolo 
Ĵnternacia * en sia n-o de junio 1934 ripete 
akuzas lin pri aŭloreco de noto aperinta en 
« S-ulo » (n-o 413, p. 22 ) kontraŭ Oomoto. i.a 
koncerna noto estis subskribita per II. P. k ne 
per E. L. La Oomotaj sinjoroj bonvolu noli en 
memoron, ke i.anti jam de aŭgusto 1933 ne plu 
havas funkcion en la Gvida inslanco de SAT .— 
Hed. 


Eti nia tnonado 

(Kroniko) 

Danio. Aarhus. — Ci tie ekzistas Lab. 
Esp. Sekcio kun 40 membroj. La sekcio abonas 
laŭ aranĝo kun la danaj SAT-anoj la Svedan 
Lab. Esperanliston. En aŭtuno okazis grava 
propagando ; ni aranĝis vesperkursojn en Aarhus 
k en la tri antaŭurboj Aabyh6j, Viby k Brabrand. 
Krome ni havas kurson por senlaboruloj post- 
tagmeze k por fervojistoj antaŭ- k posttagmeze 
(kiel ilia deĵoro permesas). Sume pli ol 100 j). 
j)artoj>renas, kio, laŭ danaj cirkonstancoj, estas 
tre bona rezulto. La instruisto cstas eksharn- 
burgano S-ro Weide. Male al nia sukceso, Ia 
neŭtraiuloj disponantaj pri ok instruantoj, 
malgraŭ granda anonco en la du ĉefaj gazetoj, 
povis kunvenigi nur 8 personojn. La 15-an de 
dec. ni aranĝis grandskalan esj). eksj>ozicion en 
Hotelo « La Espero », kie la lab. esj)-istoj 
kunvenas sabatvesj>ere. Gi estas la sola dana 
esj>. hotelo; ĝi estas kooperativa k apartenas 
al la Aarhusaj organizitaj domservistinoj. La 
mastrino jam estas malnova esp-isto k la tri 
servistinoj, unu kontoristino k unu helpanto 
ĉiuj lernas esp-on dum unu horo ĉiutage (gvidas 
S-ro Weide, kiu loĝas tie). Do, la hotelo portas 
sian nomon kun honoro, ĉar baldaŭ la tuta 
personaro jmrolos esp-on. 

Nederlando. Doterdamo. — En nia urboi 
fondiĝis la 9. sej»t. 1932 SAT-rondo laŭ la 
instigo de kelkaj K-doj. Oksemajnaj kunvenoj. 
Monata kotizcto de 10 cendoj por laborhavaj 
K-doj, krizviktimoj 5 cd. Dum ia unua jaro ne 
ĉio marŝis tiel glate kiel dezirite. Celo de Lrondo 
estis paroligi laŭvice la lokajn SAT-anojn, ĉu 
kapablajn aŭ ne. Oni decidis tiele, por kreskigi 
kernon k por ke ne restu la gvidkajiablo nur al 
kelkaj malmultaj. Poste la tramistoj komencis 
partopreni niajn kunvenojn, k ni kunvenis j>li 
ofte. Dum la dua jaro montriĝis grava pliboniĝo 
rilate la parolkapablon de TK-doj. La 7-an de 
okt. ĉi-jare okazis kunveno por tiksi la gvid- 
liniojn por la tria jaro k resumi la rezultojn de 
nia laboro. Meze 1? kunvenojn vizitis 40 person- 
oj. Ni esjieras povi instigi per ĉi tiuj linioj 
ankuŭ alilokajn K-dojn agi simile k krei SAT- 
Hondojn kun parolad-jirogramoj tie, kie tiaj 
ne ankoraŭ ekzLstas. Ju pli aktive ni loke agas, 
des j>li eflka la rezulto por nia Asocio. Notinde: 
Kiel en la antaŭa jaro, ankaŭ ĉi-jare la Hondo 
povis j>agi al Ia Asocio atentindan sumon 
« j>or ŝtoj>i la breĉon », nome 9.— guld. 

(J. B.). 

Pouo. Krakovo. Post interromj:o de nia 
laboro pro somera periodo ni la 23. okt. aranĝis 
kunvenon de lokaj jirolet-esp-istoj, en kiu oni 


decidis, ke la estraro zorgu pri luo de propra 
ejo, ĉar ne sutiĉas kunvenl dufoje semajne. 
La 27 okt. okazis ^strar-elekto : A. Piolrovski , 
prezid., ./. Ortsmann, vicjirez., Perlmutter, 
sekret., //. ŝlang, kasisto, 4 kromaj anoj k 
2 anstataŭantoj. Peranto por ĉiuj j>roIet- 
tendencaj esp. asocioj Piotrovski. Tri revizantoj. 
La 30. okt. 150 personoj aŭskultis lekcion j>ri lab. 
es|)erantismo. Komencant-kurson enskribiĝis 
37 p. (Gvidas K-do Ortsmann). 


Mskuteĵo 

j^a raporto pri la kunsido de la Sennaciis- 
iprakcio en Valencio, publikigila en 
422 de « S-ulo », instigis kelkajn 
m 'dfi°jn ol respondoj, kiujn ni konigas al 
{ ^Legantaro. — Ded. 

K-< 0 ' konsentas, ke jirefere oni ne uzu 

la voi ton^«Patrio» en gazetartikoloj laboristaj, 
sed tamen ni konsideru, ke ĝi rilatas nur nl 
Sovetianoĵ : 

« La defendo de Sovetio fare de la Sovetianoj 
estas tute alia afero ol la defendo de la kapital- 
istaj landoj fare de la tieaj proletoj. La unuaj 
batalas por Socialismo, ili do batalas kiel revo- 
luciuloj. ŝajnas, ke K-do Lanti ne sentas Ia 
sencon de tiu vorto. En Sovetio ĝi signifas 
socialismon, en la kapitalistaj landoj ekspluat- 
adon. Anstataŭigante la vorton « Patrio» per !a 
vorto « Socialismo », ni vidas nenion neordina- 
ran en la tuta artikolo. I.a ideoj de K-do Lanti 
estas belege idealistaj, tamen la ideala stato, 
j>ri kiu li rcvas, eble realiĝos pli k pli malfrue, 
sed, se jes, nej>re post periodo de diktatoreco 
de la proletaro... Eeliĉe en Sovetio oni en- 
kalkulas la realon de la nuntempo. Se ni kutimas 
konsideri la faktojn, kiaj ili estas (ne kiaj ni 
ilin deziras) ni ankaŭ bone komj»renas la mal- 
facilajojn k plenumendajn energiajn anlaŭ- 
rimedojn kontraŭ tiuj, kiuj ree deziras la 
antaŭan staton aŭ alimaniere proj>raj>rofite 
agadas kontraŭ la Soveta registaro. Sj>ite la 
« plej abomeninda jiatriotismo » en Sovetio 
kreskas tute nova speco de hoinoj. La junularo 
ne estas, kiel en kajntalistaj landoj, artifike 
edukata, kvazaŭ ĝi estus |>li nobla k pli supera 
ol en aliaj landoj. llia « jiopol * — (ne koleru) 
— kanto estas La Internacio, la kanto de la 
internacia revoluciularo ». 

• 

• • 

K-do Paŭlo Thorsen citas jenan eldiron de 
K-do Georgo Dimilrov, feliĉe savita el la ungegoj 
de la germana naci-socialismo, kiel kontraŭar- 
gumenton : 

«Sovetio ne estas ordinara fttato, ĝi estas 
infano de la mondjiroletaro — de la mond- 
revolucio. La efektivaj Iirnoj de Sovetio zonas 
la tutan rnondon k ĉirkaŭas ĉiujn, kiuj batalas 
por la laboristklaso k ĝiaj celoj. Sovetio estas la 
Iando, kie la socialismo estas konstruata, (ne 
nur « laŭdire », K-do I.anti ! Dim. dc la 
tradukinlo.) kie la idealoj de la mondproletaro 
fariĝas la kerno k sango — ĝi estas la sociatisma 
patrio por la laborantaj amasoj en ĉiuj landoj. * 
K-do Thorsen atdonas : ■ ŝajnas al mi, ke tio 
donas iomgrade alian bildon kompare al tiu 
pentrita de K-do Lanti. Ni konkludu el tio, ke 
ni nur rnetu anstataŭ la «19 fojojn menciita 
patrio * en la Pruedu-artikolo )a esprimon 
proletklaso... Estas tute prave nur agnoski la 
klasbatalon. Sed ĉu ne estas klasbatalo, kiam 
la socialisrno estas venkanta sur sesono de Tero 
k devas batali kontraŭ la burĝaro de la aliaj 
5 sesonoj, kiuj volas ĝin detrui, ekstermi ? * 

• 

• • 

K-do //. P. esprimas jenan opinion : 

« La kerna j>roblemo de la tuta soveta korn- 
jilekso estas evidente la demando, ĉu en Sovctio 
oni konstruas socialismon aŭ ne. Nur respon- 
dinte tion, oni povas uprobi aŭ malajirobi la 
mezurojn aplikitajn en Sovetio laŭ la dekretoj 
menciitaj en la jrrotokolo de la S. Frakcio. Eĉ 
supozante, ke Sovetio cstus socialisrna lamlo. 

SENNACIULO 


oni devus malkonsili la uzon de vorlo, kiu estas 
esence burgrdevena, por malhelpi konfuziĝon 
inter la lal>oristoj. Socialisman re£imon oni 
devas defendi per ĉiuj rimedoj k eĉ permilite 
starigi en aliaj landoj, se la ŝancoj estas bonaj k 
la fortoj sufiĉas. Tia milito ne estus imperiisma, 
ĉarefektiveen tia momento£iestus revolucia ago. 

■ Logike do la S.F. devus unue rnontri, ke 
socialismo ne estas konstruata en Sovetio. Fn 
tiu momento ĝi enirus la politikan kampon k 
devus samtempe montri, ke gi havas alian 
koncepton pri socialismo, tio estas : la S.F. ne 
povas malhavi pozitivan po/.icion rilate al la 
regantaj socialismaj teorioj. Ne hc vante lian 
pozicion la S.F. estas en danĝero^ *ĝi mai- 
proporcie k oblikve la faktojn, kiujntlT/eras al 
ni la ĉhitaga vivo. Nur havante po^ jp\ oni 
povas elekti inter du malbonoj la pli t | m, 
aŭ inter du diktatoroj, kiel Hitlerv*® 
pli sirnpatian. Tiu ĉi ekzistanta danat 
if^as en la fakto, ke laŭŝajne en la n» ĵ^^uipo 
la S. F. havas kiel ĉefobjekton lh sovjetarn 
patriotismon, dum en la kapitalistaj landoj 
regas ankaŭ sufiĉe atentinda tendenCo al eks- 
trerne fanatika naciismo, multe pli danĝera 
pro tio, ke ĝi estas ligita kun vera imperiisma 
celado (Germanio, Italio, Japanio ktp.). Tie 
oni trovas multc da materialo por averti la 
laboristojn. 

« A1 la alia fianko oni devas diri — k diri ĝin 
tute sincere —, ke ĉiu socialisto havu la rajton 
esprimi sian liberan opinion. Se efektive « Sove- 
tio estas la infano de la mondproletaro », tiam 
la patraro devas havi la rajton interveni en la 
odukado de tiu ido. Alimaniere la vorto de 
K-do Dimitrov estus nur bela frazo sen enhavo. 
La socialismo ne estas afero de limigita rondo 
aŭ de iu difinita popolo, sed ĝi estas afero publika, 
koncernanta ĉiujn. 6i ankaŭ ne povas esti 
monopolo de iu doktrino, kiu science ne jam 
pruvis la neceson de la nuna formo ekonomia 
k politika en Sovetio. La scienca socialismo 
certe ne jam venkis, k ankaŭ nun ne cstas 
konstruata en Sovetio, ĉar la scienco postulas 
kiel unuan kondiĉon la rajton libere pensi k 
libere esprimi la trovitan rezultaton de tiu ĉi 
esplorado. Nur eklezioj baras al la scienco la 
vojon. Nia socialismo ne estu eklezieca, sed 
scienca. 6i efektivigu Ia egalon same kiel la 
liberon. Ekstermi la liberon por gajni la egalon, 
— tio ne jam ŝajnas al mi la definitiva solvo de 
socialisma sociordo. » 


Plendo pri «LaMondo» 

A1 la monata gazeto en ŝanĥajo (Box 274) 
• La Mondo » ni la 5.5.34 sendis leteron, per 
kiu ni petis helpi sukcesigi nian Letervesperon ; 
ni kompreneble atendis rcspondon, sed vane. 
Malgraŭ tio, ke ni ne rencevis la leteron, ni 
su[>ozis, ke ĝi ne atingis la adresiton. Ni do post 
kelkaj monatoj sendis duan leteron, per kiu 
ni instigis « L.M. » almenaŭ respondi, sed 
bedaŭrinde ree vane. 

Kiel estraro de FLE (Ned. LEA) ni estas 
konvinkitaj, ke nia unua devo estas ĉiam instigi 
la kursanojri korespondadi kun eksterlandanoj. 
Farante tion, ni ridindigis nin, ĉar en nia Sekcio 
ni jarn havas dekon da adresoj de personoj, 
kiuj anoncis, sed nc respondis. K-doj, tio ne 
povas daŭri, ĉar tio treege malkuraĝigas niajn 
gestudantojn. 

Kelkaj eble pensas, ke tiuj eksterlandanoj 
estas suliĉe malproksimaj, k ili tentas senlabo- 
rulon, oferi sian lastan monereton por helpi 
al ili kolekti poŝtmarkojn... Sed tiaj uloj estu 
senmaskigataj k denuncataj, kie ajn ili estu, 
kiel parazitoj de nia movado I 

//. Oosthock , sekretario de la sekcio 
Vlissingen, Nederlando. 

Hcd. Aoto: Cu la K-doj el Vlissingen aldonis 
rcspondkuponon al la letcro adresilu al • I.a 
Mondo » ? ĉar nur tiuokaze ili prave plendas I 

Ne forĵetu laNovan SAT-Katalogon, kiun vi 
ricevis kun la antaŭan-o! Konsultu ĝin,k 
elektu el ĝi por vi mem k por via senlabora 
amiko 2 



Antoni Slonimski : Mia vojaĝo en Sovetio 
Tradukis S. Grenkamp-Kornleld. Eldonita de 
Literalura Mondo, Budapest IX, Mester utca, 
53, — 144 paĝoj. Formato 13 X 20 cm. Kliŝita 
kovrilo. Prezo : broŝ. sv. fr. 2.70, bind. sv. fr. 
4.20 plus 10% por sendkostoj. 

Per tiu ĉi kvina libro de AELA, Lileralura 
Mondo aldonis al la esperanta literaturo ja ne 
epokojn transdaŭrantan verkon, sed tamen 
treege nktualan k interesan libron. Neniu 
objekto de la nuntempaj disputoj kaŭzas tiom 
da pasio k fanatiko ol la enigmo soveta. Por ni, 
ne vivantaj en Sovelio k ne sciantaj eĉ la rusan 
lingvon, ne ekzistas alia eblo ol aŭskulti k 
konsideri la diversajn interpretistojn, inter 
kiuj ni preferas la senpasiajn k objektivemajn 
homojn, kiuj ne nur scipovas Ia lingvon, sed 
ankaŭ havas la kapablon prijuĝi tion, kion ili 
vidis. La aŭtoro de la menciita verko certe havas 
tiun ĉi volon al objektiveco k ankaŭ lia lingvo 
estas senpasia. Sed tamen, li ne povas vuali sian 
burĝan vidpunkton, kiu oblikve elstarigas 
faktojn, kiuj ne trafas la kernon de la socialistaj 
probiemoj. Li ofte komparas kutimojn en 
Sovetio kun tiaj en Polio, sia patrio, sed pola 
laboristo verŝajne povus kontraŭciti al li aliajn 
argumentojn. 

La libro estas leginda pro sia trankviia spirito, 
en kiu ne mankas neofenda ironio. Se ni reko- 
mendas rezervon k kritikemon, tiam nur pro 
tio, ĉar ni iiin rekomendas senescepte rilate al 
ĉiuj voĉoj, kiuj soniĝas pri la lando de la Sovetoj. 
Temas rnalkovri la veron, k por ĝin malkovri, 
estas necese aŭskulti la diversajn opiniojn de 
amikoj k kontraŭuloj. II. P. 

Ski.ma Lagerlĝf : Gosta Berling. Esp-igis 
Stetlan Engholm. Eldon-Societo Esperanto, 
Stokholmo. 552 pĝ. Luksa papero. Prezo : 
broŝ. sv. kr. 6.—, tolc bind. 7.50. Ilustroj de 
Einar Nerman. 

G. Berling estas la ĉefverko de V sveda Nobel- 
premiitino, per kiu ŝi akiris sian famon kiel 
verkistino. Svedlingve ĝi aperis en 34 eldonoj k 
ĝi estas tradukita en 37 lingvojn. Majstra 
pentrajo pri la vivo en la provinco Vermlando 
k pri la tieaj homoj. 

Katalogo de la Esperanto-Gazktaro. 
Kompilis k komentariis d-ro Joz. Takacs. 
1934. Eld. Ant. Prazak, Jablonnĉ n. Orl., 
Cefioslovakio. 168 p. Form. 11x15. Prezo : 
15 ĉ.kr. -f 10 % sendkostoj. 

Tiu ĉi katalogo entenas la liston de Pesp. 
gazetoj (aperantaj k aper/n/aj) — imagu, ke 
teinas pri preskaŭ 1.300 «gazetoj » —, la liston 
de gazetoj kun konstanta esp. fako, rubriko aŭ 
resumo; la liston de gazetoj por aliaj mond- 
lingvo-projcktoj; alfabetajn registrojn laŭ urboj 
k landoj, k statistikon. Kompreneble la plej 
granda nombro el la aperintaj periodaĵoj havis 
nur efemeran vivon. 


POR ŜTOPI LA BREĈON 

30. lislo. 

Hoterdama Sat-Hondo . 9 h. gd. 

14 335, Vieno. 30 fr. fr. 

1 533, Bregenz . 3 ŝil. aŭ. 

15 787, Charvin . 20 fr. fr. 


Gekamaradoj I Ne forgesu la MUNICION 
por nia Asociol Ankoraŭ SAT ŝuldas gra- 
vajn sumojn depost jaroj al diversaj kredi- 
toroj, k ni ne povas malhavi la bonvolan 
subtenon ekstran, pagatan de tiuj K-doj, 
kiuj povas donaci... 

La Roterdama SAT-Rondo jam la duan 
fojon donacis atentindan sumon, ankaŭ 
la aliaj supre nomitaj K-doj jam pli ol unu 
fojon helpis per ekstra mono. 

Ni danke kvitancas I 

Administracio . 


Memornoto 

PRIESPER. ARTIK. K NOTO.IN ENPRESIS : 

Signalen. Stokh. 15, 22., 29.11., 6.12., Arbetaren, 
Stokh., 22., 30.11., Le Peuple, Bruselo, 18.9., 
Le Prolŝtaire , Liĉge (parte en esp-o I) 15.9., 
3.11. (pri SAT), 17.11. 

Pri i.a SAT-Kongrkso raportis : Lc Pro - 
lelaire , Liĉge, 29.9. 


MCorespondaelo 

Ĝkŭoslovakio 

Idealistoj, sendu ĉiuspecajn ekspoziciajojn ĝis 
la 15. febr. 1935, tiel pruvonte la vivantecon 
de esp. Antaŭan dankon. Adr.: Antonin Fro- 
liŝek, Horni Bojanovice, 1. p. Huslopeĉc u Brna. 

Francio. 

Juna esp-isto dez. kor. kun eksterl. Gek- 
doj. Eugĉne Canto, 60, rue Marsan, Bordeaux. 

Anarkista grupeto dez. koresp. kun ĉiul. 
samideanoj. Skribu al K-do M. Houmilhac, 43. 
rue Charles-Chaumet, Cauderan (Gironde). 

Nederlando. 

3 K-doj dez. kor. kun Gek-doj el ĉl. pri ĉt. 
Certe resp. Adr. : M. Kokelaar, Castorplein 19, 
Amsterdam (N). 

PORTUGALIO. 

A. Fidalgo, Beco das Peixinhos, 10-1°, Graca, 
Lisboa, dez. koresp. pri diversaj temoj kun 
Gek-doj. 

Laborista Grupo « Ĝiam Antaŭen », 
Hijsdijk, 7, Krimpen a.d. Lek , Neder- 
lando, deziras koresp. kun ĉl. Gek-doj 
pĉt. Besp. gnrantiata. 


Svedio. 

Anarkista Esperanlo-Grupo letervesperos la 
19. jan. 1935. Montru, ke esp-o vivas ! Adr. : 
Folke Hosĉn, Helgagat. 36. Slokholmo 4. 

KOMU\IKO 

Ni rekomendas al niaj legantoj la anoncon 
aperintan en la lasta n-o pri « Gramofondisko » 
kun La Inlernacio k La Espero, kantitaj de la 
Stokholina laborista esperantista fioro « La 
Kantobirdaro ». K-doj, kiuj posedas gramo- 
fonon, sendube kun plezuro havigos al si tiun 
diskon, kiu aperas en tiu ĉi monato. 


300 BILDOJN K 1100 TITOLVORTOJN 

en densega komposto prezentas al vi la 
Unua Volumo de 

Enciklopedio de Esperanto 

sur 272 teksto - k 112 bildopaĝoj , formalo 
15 X 23. La dua volumo ampleksos proks. 
540 paĝojn. 

(Eldono de Lileratura Mondo k Asocio 
de Esperantistaj Libro-Amikoj, Hudapest). 

Ci pritraktas per metodoj de scienca 
laboro la tutan movadon, ekde la 
naskiĝo ĝis la plej lastaj tempoj. Detala 
historio. Proks. 2.000 biografioj. Indiko 
de libroj, ktp. 

Prezo de la du volumoj (la unua 
sendota tuj post pago) : broŝurite 150 fr. 
fr. plus 13 fr. fr. por afranko k rekomendo. 
bindite : 170 fr. fr. plus 15 fr. fr. por 
afranko k rekomendo. 

Ekzistas ankaŭ eldono sen ilustraĵoj. 
Prezo de ambaŭ volumoj, nur broŝurite, 
90 fr. fr. plus 10 fr. por afranko. 
Havebla ĉe SAT, 67, avenue Gambetla, 
Paris 20. 


Le Gĉrant: L. Glodeau. 



Prbb. Granchamp, Annemasbe-943-12-34. 





























